
కోల్కతా : టిప్పు సుల్తాన్ మశీదు షాహీ ఇమామ్ మౌలానా నూరుర్ రెహ్మాన్ బర్కతిపై కేసు నమోదైంది. తన వాహనంపై ఎర్ర బుగ్గను తొలగించేందుకు ఆయన నిరాకరించడంతో ఎఫ్ఐఆర్ దాఖలైంది.వీఐపీ సంస్కృతిని రూపుమాపడంలో భాగంగా వాహనాలపై ఎర్ర బుగ్గ వాడకాన్ని నిషేధిస్తున్నట్లు కేంద్ర ప్రభుత్వం ప్రకటించింది. ఈ నిర్ణయాన్ని అమలు చేసేందుకు ఇమామ్ తిరస్కరించడంతో టోప్సియాకు చెందిన సూరజ్ కుమార్ ఎఫ్ఐఆర్ను దాఖలు చేశారు.ఇమామ్ మాట్లాడుతూ ప్రభుత్వ ఆదేశాలను తాను పాటించేది లేదన్నారు. మత పెద్దగా ఎర్రబుగ్గను వాడటం తన హక్కు అని తెలిపారు. తాను ఎర్ర బుగ్గను అనేక దశాబ్దాలుగా వాడుతున్నానని, కేంద్ర ప్రభుత్వ ఆదేశాలను తాను పాటించబోనని స్పష్టం చేశారు. వాళ్ళెవరు నన్ను ఆదేశించడానికి? అని ప్రశ్నించారు. పశ్చిమ బెంగాల్లో కేవలం రాష్ట్ర ప్రభుత్వ ఆదేశాలు మాత్రమే అమలవుతాయన్నారు. తాను ఎర్ర బుగ్గను వాడతానన్నారు. బెంగాల్లో ఎవరూ ఎర్ర బుగ్గను తొలగించలేదన్నారు.

kolkata : tippu sultan masheedu shahi imam moulana noorur rehman barkatipai kesu namodaindi. tana vaahanampai erra bugganu tolaginchenduku aayana niraakarinchadamtho efir daakhalaindi.vip samskrutini roopumaapadamlo bhagamga vaahanaalapai erra bugga vaadakaanni nishedhistunnatlu kendra prabhutvam prakatinchindi. ee nirnayaanni amalu chesenduku imam tiraskarinchadamto topsiaku chendina suraj kumar efiaarnu daakhalu chesaru.imam maatlaadutuu prabhutva aadesaalanu taanu paatinchedi ledannaru. matha peddagaa errabugganu vaadatam tana hakku ani telipaaru. taanu erra bugganu aneka dasaabdaalugaa vaadutunnaanani, kendra prabhutva aadesaalanu taanu paatinchabonani spashtam chesaru. vallevaru nannu aadesinchadaaniki? ani prasninchaaru. paschima bengaallo kevalam rashtra prabhutva aadesaalu matrame amalavutaayannaaru. taanu erra bugganu vaadataanannaaru. bengaallo evaruu erra bugganu tolaginchaledannaru.